open-index/open-wikipedia-markdown huggingface dataset:
אינדי חאיט

**אינדי חאיט** (באנגלית: **Indy Hait**; נולד ב-10 בינואר 1991) הוא במאי ויוצר וידאו-קליפים ופרסומות ישראלי.

## ביוגרפיה
חאיט נולד באזרביגאן. בגיל 8 עבר יחד עם אימו ואחיותיו לאוקראינה ומשם עלה לבדו לארץ בגיל 18. חאיט שירת כמפיק סרטי וידאו צבאי בתל השומר.

## עבודותיו
חאיט אוטודידקט, שכבר בגיל 14 לימד עצמו אנימציית תלת מימד וויז'ואל אפקטס. כשעלה לארץ עסק בכוריאוגרפיית היפ-הופ ובמקביל החל לצלם ולביים וזו אהבתו הגדולה. אינדי מצלם, מביים, עורך ולעיתים גם עושה את הכוריאוגרפיה לעבודותיו המקרינות חיבור עמוק לתנועה ואסתטיקה גבוהה הבאות לידי ביטוי בקליפים שביים. חאיט התחיל בתעשייה הישראלית בצילומי סרטי פרסומת היות שמאז שזוכר את עצמו נמשך לעולמות של יצירה ואמנות בתחומים של ויז'ואל, מוזיקה ותנועה. חאיט הוא במאי אפקטים של הסרט "גאליס – המסע לאסטרה". לאחר עבודה צמודה עם הזמר רן דנקר וצילומי הקליפים של נועה קירל, "אם אתה גבר", "פנתרה" ו-"Gone" הפך, כאמור, חאיט לאחד מהיוצרים המוערכים בתעשיית המוזיקה וגם לבין היקרים שבהם לאחר שנודע שעלות הקליפ היא כמיליון שקל.

צילומיו מתאפיינים באיבר אחד מיומן, מתמשך של תפיסה, שנושא זרם עצום של מידע דרכו ונותן לצופה את היופי הטהור והמלוטש של העולם, תחושות, ריחות וצבעים. חאיט כבמאי במובן הזה, מעביר את כל מציאות החיים, או להפך, זורק את הצופה לאוטופיה. חאיט בולט בבחירתו לצלם קליפים בסגנון ה"וואן שוט בפילם" תוך שימוש בהיפנוזה, סוגסטיה, צבעים וחזרתיות.

ביולי 2025 חאיט הוציא את סינגל למיני אלבום שלו תחת שם הבמה מוישה, השיר ״רק״ הוא בלדת אהבה ותקווה, עוסק באופן שבו כל אישה רוצה להרגיש אהובה, רצויה ומחוזרת. בעולם המודרני, קשה לאנשים, במיוחד לגברים, לדבר על הרגשות האמיתיים שלהם - זה לעיתים קרובות מתבלבל עם חולשה. חאיט מספר ש״כאן רציתי להראות את הגיבור מהצד הזה: הוא בכנות  אוהב, יודע שהוא טעה, מודה בזה ומוכן להיכנע לה - רק אם היא תגיד מילה. לגבי המוזיקה, היה לי חשוב שהיא תישמע חמה, חיובית, אפילו כמו של ריקוד. אני מאמין שאם תיתן למאזין את מה שהוא צריך - נינוחות וקלילות - הוא יתחיל להקשיב ביותר תשומת לב למה שעומד מאחורי המילים.״

## קישורים חיצוניים

* 

* גולף&קו פרסומת למצעים
* 

## הערות שוליים

קטגוריה:תל אביב-יפו: אישים
קטגוריה:במאים ישראלים
קטגוריה:מפיקים ישראלים
קטגוריה:במאי טלוויזיה ישראלים
קטגוריה:עולים בשנות ה-2000
קטגוריה:ישראלים ילידי אזרבייג'ן
קטגוריה:ישראלים שנולדו ב-1991
טנק (יצרנית רכב)

**טנק** (באנגלית: **TANK**; במנדרינית תקנית: **坦克**) היא יצרנית רכבי שטח, שבסיסיה בבאודינג שבמחוז חביי שבסין. היא הוקמה ב-21 במרץ 2021 על ידי גרייט וול מוטורס כחברת הבת שלה המייצרת עבורה רכבי שטח. רכבה הראשון טנק 300 יוצר בתחילה על ידי מותג ויי אך זו מייצרת קרוסאוברים ולכן הדגם הועבר למותג טנק. במסגרת תערוכת הרכב הבינלאומית של שאנגחאי באפריל 2021 הציגה החברה שני דגמים נוספים, טנק 700 וטנק 800, באוגוסט 2021 חשפה עוד מספר כלי רכב, טנק 400, טנק 500 וטנק 600.

## דגמים

### דגמים נוכחיים
* טנק 300
*טנק 500

### דגמים מתוכננים
* טנק 400
* טנק 600
* טנק 700
* טנק 800

## קישורים חיצוניים

* 

## הערות שוליים

*
+
קטגוריה:יצרני רכב סיניים
טנק 300

**טנק 300** (באנגלית: **TANK 300**; במנדרינית תקנית: **坦克**) הוא רכב שטח במרכב SUV, עם חמישה מקומות ישיבה, שמיוצר על ידי טנק משנת 2020. משנת 2020 עד אפריל 2021 שבה השיקה גרייט וול מוטורס את המותג טנק, הטנק 300 יוצר על ידי ויי תחת השם **ויי טנק 300**.

## סקירה כללית
הטנק 300 הוצג ביולי 2021 בסין תחת השם **ויי טנק 300** ויוצר תחת המותג ויי. ב-17 בדצמבר 2020 הוא יצא למכירה בסין. בתערוכת הרכב הבינלאומית של שאנגחאי באפריל 2021 חשפה גרייט וול מוטורס את כוונתה לשווק את רכבי השטח תחת מותג הנקרא טנק, למעשה הרכב הראשון ששווק על ידי המותג טנק הוא ה"טנק 300", "ויי טנק 300" לשעבר.

### מפרט טכני
הוא כולל מנוע בנזין בנפח 2.0 ליטר טורבו המספק 227 כ"ס ב-5,500 סל"ד. תיבת הילוכים אוטומטית בעלת שמונה הילוכים. הוא מאיץ מ-0 ל-100 בתוך 9.5 שניות ומגיע למהירות מרבית של 170 קמ"ש.

## קישורים חיצוניים

* 

## הערות שוליים

300
קטגוריה:רכבי שטח ופנאי גדולים
קטגוריה:כלי רכב המיוצרים בסין
קטגוריה:דגמי מכוניות שהושקו ב-2020
דזינטרה גקה-וסקה

**דזינטרה גקה-וסקה** (בלטבית: **Dzintra Geka-Vaska**; נולדה בשנת 1950 בריגה, לטביה) היא במאית ופוליטיקאית לטבית.

## ביוגרפיה

אביה של גקה היה אסיר פוליטי שבילה שנים רבות במחנות גולאג סובייטיים. בשנת 1965 סיימה גקה את לימודיה בבית ספר שמונה-שנתי. בשנת 1969 סיימה את לימודיה בבית הספר הטכני לתרבות וחינוך בריגה. בשנת 1970 החלה לעבוד כעורכת בסטודיו לקולנוע בריגה. בשנת 1979 סיימה את לימודיה במכון לנינגרד לתיאטרון, מוזיקה וסינמטוגרפיה, בתחום בימוי טלוויזיה.

בשנת 1980 הפכה לגקה לעוזרת במאית ב-LTV (הטלוויזיה הלטבית). בשנת 1982 השלימה השתלמויות בבימוי דוקומנטרי בטלוויזיה במוסקבה. בשנת 1988 הפכה למנהלת הטלוויזיה הלטבית.

גקה ביימה כמה סרטים, בהם "קורט פרידריקסון", "בחיפוש אחר טיזה", "ציפורי אלוהים", "איפה שהו האבות?", "הגן על מולדתך", "סקס שירה", "ילדי סיביר" (על ילדים יהודים שפונו מלטביה לסיביר באווקואציה עם פלישת הגרמנים לברית המועצות במלחמת העולם השנייה - מבצע ברברוסה), "יומני סיביר", "פעם בסיביר", "התמכרות שהפכה לגן עדן" ו"כל יום של המאה: עונות".

## קישורים חיצוניים

## הערות שוליים

קטגוריה:לטבים
קטגוריה:במאיות
קטגוריה:במאים
קטגוריה:פוליטיקאים לטבים
קטגוריה:פוליטיקאיות לטביות
קטגוריה:ילידות 1950
קטגוריה:ילידי 1950
אינסוליטיס

**אינסוליטיס** היא דלקת של איי לנגרהנס בלבלב. הדלקת נגרמת על ידי חדירה של תאי מערכת החיסון (לימפוציטים מסוג T ו-B, מקרופאגים ודנדריטים) לתוך איי לנגרהנס, שם נמצאים תאי הביטא האחראים להפרשת אינסולין. אינסוליטיס עשויה להוביל להרס של תאי הביטא והופעה של סוכרת מסוג 1 או סוג 2. אינסוליטיס נמצא בקרב כ-19% מחולים בסוכרת מסוג 1 ו-28% מהחולים בסוכרת מסוג 2. ידוע כי הן גורמים גנטיים והן גורמים סביבתיים תורמים להופעת הדלקת, אולם התהליך המדויק שגורם לכך אינו ידוע. אינסוליטיס נחקר לעיתים קרובות באמצעות מודל העכבר הסוכרתי (NOD) של סוכרת מסוג 1.

## קישורים חיצוניים

קטגוריה:מחלות אוטואימוניות
קטגוריה:סוכרת
קטגוריה:קצרמר רפואה
אקסופוניה

**אקסופוניה** היא כתיבה (בדרך כלל יצירתית) בשפה שאינה שפת האם של האדם. התופעה קיימת כבר שנים, אך המונח חדש יחסית: הוא הוצג בתחום לימודי הספרות והתרבות על ידי סוזן ארנדט, דירק נאגושבסקי ורוברט סטוקהאמר בשנת 2007.

כמה מחברים אקסופוניים עשויים להיות דו לשוניים או רב לשוניים עוד משנות ילדותם, ואפילו פוליגלוטים, בעוד שאחרים עשויים לכתוב בשפה נרכשת. במקרים מסוימים השפה השנייה נרכשת בשלב מוקדם של החיים, למשל באמצעות הגירה, ולא תמיד ברור האם יש לסווג את הכותב כדובר בשפה שאינה שפת אמו.

"כתיבה אקסופונית, תופעת כתיבת הספרות בשפה שנייה, הולכת וגוברת ברחבי אירופה עקב הגירת עובדים". במקרים אחרים, השפה נרכשת עקב גלות או טרנספר.

אקסופוניה היא צורה אחת של ספרות חוצת-לאומים, אם כי ההגדרה של ספרות חוצת-לאומים מקיפה גם כתיבה שחוצה גבולות סגנוניים או תרבותיים לאומיים מבלי להיכתב בשפה אחרת. "אקסטריטוריאליות ואקסופוניה הם אכן מושגים חשובים, לא רק לספרות השוואתית אלא באופן כללי גם עבור שאלת מעמדו של הטקסט הספרותי [של] המאה ה-21".

מושג האקסופוניה חופף למושג ה"טרנס-לשוניות" (translingualism). "סופר טרנס-לשוני" הוא אחד המונחים שנוצרו כדי לתאר את התופעה. מושגים קשורים כוללים טרנס-תרבותיות / טרנס-תרבות, כתיבה צירית, פוסט-לאומיות ופוסטקולוניאליזם, ובגרמנית – Anders-Sprachigkeit (דיבור של אחרים), Interkulturelle Literatur (ספרות בין-תרבותית), Gastarbeiterliteratur (ספרות עובדים אורחים), Ausländerliteratur (ספרות זרים) ו-Migrantenliteratur (ספרות מהגרים).

מניעים אפשריים להפיכה לסופר אקסופוני: אמירה פוליטית (יוקו טוואדה ניסתה "לייצר אקסופוניה הן בשפת אמה (יפנית) והן בשפתה הנרכשת (גרמנית) ... לפרק ... את המושג האולטרא-לאומני של השפה היפנית ה'יפה'"), אימוץ מרכיבים סגנוניים של שפות מסוימות או הימנעות מהם ("עבור טוואדה, דובר שפה כשפת אם שדקדוקו אינו מבדיל בין מגדר, מקרה, פסוקיות מוגדרות ואלה שאינן מוגדרות, או יחיד ורבים ... עבורו כל מילה, ביטוי או ניב מערבי הופכים לחידה", "אני מגששת אחר ביטוי בלתי סביר בשפת האם שלי, מנסה למצוא את התרגום הנאות למילה או ביטוי באנגלית"), התחמקות מהסיכון שמשמעות הטקסט תאבד בתרגום, או הרצון לזכות בקהל קוראים רחב יותר, כי ספרות מתורגמת בבריטניה ובארצות הברית מהווה אחוז קטן בלבד מהמכירות, כך ש"זה הגיוני מבחינה מסחרית". כשנשאל מדוע הוא לא כותב בשפת אמו השיב ג'וזף קונרד: "אני מעריך יותר מדי את הספרות הפולנית היפה שלנו מכדי להכניס לתוכה את ההתפלפלות חסרת הערך שלי, אבל עבור האנגלים היכולות שלי מספיקות."

כמה מחברים אקסופוניים הם גם מתרגמים, ומתרגמים במקרים מסוימים גם יצירות משלהם. לעומת זאת, תרגום של יצירות אקסופוניות יכול לגרור בעיות עקב "הזרה, דה-פמיליאריזציה, של השפה החדשה באמצעות חדשנות סגנונית".

## ראו גם
* סופרים אקסופוניים

## לקריאה נוספת
* Exophony and the Locations of (Cultural) Identity in Levy Hideo's Fiction, Faye Yuan Kleeman, retrieved 28 February 2017
* The unprepared future of an exophonic refugee, Al Filreis, retrieved 28 February 2017
* Voluntary Exile, Michael F. Moore, retrieved 28 February 2017
* The Fall of Language in the Age of English, Elisa Taber's review in Asymptote of Minae Mizumura's book, retrieved 28 February 2017
* Dan Vyleta's top 10 books in second languages, Dan Vyleta in The Guardian, retrieved 28 February 2017
* 

## הערות שוליים

*
קטגוריה:ספרות לפי שפה
ג'נג'שוימוש

**ג'נג'שוימוש** (בהונגרית: **Gyöngyössolymos**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בג'נג'שוימוש מספר התושבים נמצא בירידה. כך, בשנת 1990 היה מספר התושבים 3,080 ובשנת 2023 רק 2,816 תושבים.

האזור היה מיושב כבר מהתקופה הארפדית והיה מיושב לסירוגין עד ימינו, היישוב עצמו הוזכר לראשונה בכתבים משנת 1212.

בכפר קיימת כנסיית ניקולס הקדוש שנבנתה במאה ה-14.

## יהודי ג'נג'שוימוש
יהודים חיו בג'נג'שוימוש במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ג'נג'שאורוסי

**ג'נג'שאורוסי** (בהונגרית: **Gyöngyösoroszi**) הוא כפר במחוז הווש בצפון מזרח הונגריה ליד נחל טוקה. עד לשואה הייתה בו קהילה יהודית.

על פי עדויות ארכאולוגיות האזור היה מיושב כבר מתקופת הברונזה והיה מיושב לסירוגין עד שהוקם ככפר בפני עצמו בזמן התיישבות המדיארים במרכז אירופה, היישוב עצמו הוזכר לראשונה בכתבים משנת 1209.

## יהודי ג'נג'שאורוסי
יהודים חיו בג'נג'שאורוסי במאה ה-18 ובמאה ה-19.

## קישורים חיצוניים

* 

## הערות שוליים

קטגוריה:הונגריה: כפרים
גואנגדונג סאות'רן טייגרס

**גואנגדונג הונגיואן סאות'רן טייגרס** (בסינית מפושטת: **广东宏远华南虎**) היא קבוצת כדורסל מדונגגוואן שבמחוז גואנגדונג בסין, המשחקת בליגת ה-CBA. מאז שנת 2004 זכתה גואנגדונג ב-11 אליפויות ליגת ה-CBA – יותר מכל קבוצה אחרת בתולדות הליגה.

## היסטוריה
הקבוצה נוסדה בשנת 1993, בתור מועדון הכדורסל הפרטי (שאינו ממשלתי) הראשון אשר משתתף בליגה מקצוענית בסין.

כבר בעונת הבכורה של ליגת ה-CBA, 1995/1996, השתתפה גואנגדונג בסדרת הגמר, אך הפסידה מול באיי רוקטס בתוצאה 0–2. בין השנים 2003–2013 העפילה הקבוצה למעמד הגמר 11 פעמים ברציפות, ולאורך התקופה זכתה שמונה פעמים באליפות – בעונות 2004, 2005, 2006, 2008, 2009, 2010, 2011 ו-2013. בין השנים 2019–2021 זכתה גואנגדונג בשלוש אליפויות רצופות נוספות, אשר הציבו את סך הזכיות של המועדון על 11.

שני השחקנים הבולטים בתולדות המועדון הם הסינים ג'ו פאנגיו (1999–2017) – אשר זכה עם הקבוצה בשמונה אליפויות, וזכה בעצמו ארבע פעמים בתואר ה-MVP של סדרת הגמר ופעמיים בתואר ה-MVP של הליגה; ואי ג'יאנליאן (2002–2007, 2012–הווה) – אשר זכה עם הקבוצה בשבע אליפויות, וזכה בעצמו שלוש פעמים בתואר ה-MVP של סדרת הגמר וחמש פעמים בתואר ה-MVP של הליגה. כמו כן, פאנגיו וג'יאנליאן הם שני הקלעים המובילים בתולדות ליגת ה-CBA. בנוסף אליהם, בלטו בקבוצה השחקנים הסינים דו פנג (1997–2012), ואנג שיפנג (2003–2016) וג'ואו פנג (2006–הווה), והשחקן האמריקאי ג'ייסון דיקסון (1998–2009).

לאורך השנים שיחקו בקבוצה, לתקופות קצרות, שחקנים אמריקאים ותיקים אשר הצטיינו בעברם בליגת ה-NBA; מבין הבולטים שבהם, ניתן למנות את ארון ברוקס, עמנואל מודיאיי, קרלוס בוזר, מייקל ביזלי, סוני וימס ומרשון ברוקס.

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גואנגדונג
קטגוריה:קבוצות כדורסל סיניות
סלסט (זמרת)

**סלסט אפיפני וייט** (באנגלית: **Celeste Epiphany Waite**; נולדה ב-5 במאי 1994), הידועה בשם **סלסט**, היא זמרת ופזמונאית אמריקאית-בריטית.

## ביוגרפיה ופעילות
סלסט אפיפני וייט נולדה בקולבר סיטי שבקליפורניה ב-5 במאי 1994 לאם אנגלייה ולאב ג'מייקני. לאחר פרידת הוריה, עברה סלסט לממלכה המאוחדת. כשהייתה סלסט בת 16, אביה נפטר מסרטן הריאות בגיל 49.

סלסט החלה את דרכה בשנת 2014 במתן שירה למפיקים כגון אביצ'י, טיקס ו-Real Lies, תוך כדי שהיא גם פרסמה תוכן עצמי ב-SoundCloud. היא הוציאה את סינגל הבכורה שלה "Daydreaming" תחת חברת התקליטים של לילי אלן, Bank Holiday Records, באוקטובר 2016.

בשנת 2020 הוציאה את הסינגל "Stop This Flame". באותה שנה זכתה בפרס הכוכב העולה בפרסי המוזיקה הבריטית. אלבום הבכורה שלה, Not Your Muse, יצא בשנת 2021 והגיע למקום הראשון במצעד האלבומים הבריטי. באותה שנה, סלסט הייתה גם מועמדת לפרס האוסקר לשיר המקורי הטוב ביותר עם השיר "Hear My Voice" מתוך הסרט "משפט השבעה משיקגו".

בשנת 2024 שיחקה בתפקיד קטן בסרט המלחמה של סטיב מקווין, "בליץ" בתור אניטה סינקלייר.

בספטמבר 2025 הצטרפה לקונצרט הצדקה "Together for Palestine" ביוזמת בריאן אינו.

## דיסקוגרפיה
* 2021: *Not Your Muse*

### סינגלים
* 2016: *Daydreaming*
* 2017: *Milk & Honey*
* 2018: *Both Sides of the Moon*
* 2018: *Lately*
* 2019: *Father's Son*
* 2019: *Coco Blood*
* 2019: *Strange*
* 2020: *Stop This Flame*
* 2020: *I Can See the Change*
* 2020: *Little Runaway* 
* 2020: *Hear My Voice*
* 2020: *A Little Love*
* 2020: *Love Is Back*

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:זמרות-יוצרות בריטיות
קטגוריה:זוכי פרס המוזיקה הבריטית
קטגוריה:אמריקאיות ממוצא אנגלי
קטגוריה:אמריקאיות ממוצא ג'מייקני
קטגוריה:אמריקאים ממוצא ג'מייקני
קטגוריה:אמניות אינטרסקופ רקורדס
קטגוריה:פורבס 30Under30
קטגוריה:אנגליות שנולדו ב-1994
קטגוריה:אנגלים שנולדו ב-1994
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
הלמאיוגרה

**הלמאיוגרה** (בהונגרית: **Halmajugra**) הוא כפר במחוז הווש בצפון מזרח הונגריה. 

הכפר הוקם בשנת 1950 על ידי איחוד שני כפרים, ג'נג'שהלמאי (Gyöngyöshalmaj) והוושאוגרה (Hevesugra)

האזור כולו היה מיושב כבר מהמאה ה-13 והיה מיושב לסירוגין עד ימינו.

## יהודי ג'נג'שהלמאי
יהודים חיו בג'נג'שהלמאי במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

## יהודי הוושאוגרה
יהודים חיו בהוושאוגרה במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:יישובים שהוקמו ב-1950
דוד בן רפאל מילדולה

רבי **דוד מילדולה** (התע"ד, 1714 – התקע"ח, 1818) היה רב בליוורנו ואמסטרדם, ראש ישיבה, מחבר ספרי הלכה, ובעל בית דפוס, דמות מרכזית בפולמוס שבת החתונה.

## ביוגרפיה
רבי דוד נולד לרבי רפאל ולרחל בשנת 1714 בליוורנו, בהמשך חייו עבר לאמסטרדם שם כיהן כראש ישיבת משענת זקנים, תמימי דרך, ראשית חכמה, חונן דלים. בי' באדר א' בשנת 1739 ה'תצ"ט בהיותו בן 25, נשא לאישה את מרת רחל בתו של העשיר ר' אלישיב נתנאל צרפתי.

מילדולה שימש כמגיה עורך ומסדר ספרים בבתי דפוס רבים באמסטרדם, בין עבודותיו: מסילת ישרים, מקדש מלך לרבי שלום בוזגלו, ציצת נובל צבי, ועוד.

רבי דוד התכתב עם רבים מרבני דורו ביניהם, מהר"ץ חיות, היעב"ץ, בעל הפני יהושע, רבי שמואל לניאדו, רבי רפאל שלמה לניאדו, רבי יעקב שאול ועוד.

מילדולה נפגש לראשונה עם החיד"א באמשטרדם תקט"ו, החיד"א מתאר אותו כאדם שתלטן תקיף וחמדן, בבואו להאג להשיא את ביתו, נפגש שוב עם החיד"א.

ביתו היווה מקום לשלוחי ארץ ישראל הרבים.

נפטר בגיל מבוגר מאוד באמסטרדם.

## בפולמוס שבת החתונה

בקהילת פיזה (בערך בשנת תצ"ה) לכבוד עליה לתורה לחתן הביאו חזן מיוחד, בעת הקריאה העלו את החתן כחלק משבעה קרואים, החזן שתק ולא אמר דבר מפני שראה שהמרא דאתרא רבי אליעזר סופינו שתק, לאחר השבת שאל לרבי דוד (בן אברהם) מילדולה האם נהג כשורה, רדב"א ענה לו ששגו בדין, רבי דוד ביקש את עזרת גיסו רבי רפאל מילדולה ואף הוא כתב תשובה בנושא, כששמע רבי אליעזר סופינו על תשובתו חלק על דבריו בחריפות ופסק שהדין עם הציבור.

לאחר שתשובות רדב"א ורבי רפאל מילדולה נדפסו בשו"ת מים רבים, רבי אליעזר כתב קונטרס ובו תגובות לדבריהם ושלחו להדפסה באמשטרדם, כנראה מפני עניותו של המחבר לקח להדפסה זמן רב, והיא נגמרה רק לאחר שלוש שנים, בדרך לא ידועה נודע למשפחת מילדולה על ההדפסה ובטרם הגיעו הקונטרס לליוורנו הוחרמו הקונטרסים על ידי הבית דין על סמך פסקו של רבי אריה ליב לבנשטם, לאחר תקופה הקונטרסים נשרפו כליל.

רבי דוד בן רבי רפאל מילדולה אסף תשובות מרבני דורו אשר הסכימו עם פסק אביו ותכנן להדפיסם, לפני הדפסת דברי רבי דוד ושאר הרבנים, החליט רבי אליעזר לעלות לארץ, ולהתיישב בירושלים.

## חיבוריו
* **מועד דוד**, בענייני אסטרונומיה ומתמטיקה, אמסטרדם 1740.
* **דברי דוד**, שו"ת בנושאים הלכתיים שונים בספר תשובות רבות מרבני דורו על פולמוס שבת החתונה, אמסטרדם 1753.
* **דרכי יסוד הלימוד**, על כללי הש"ס, אמסטרדם 1754.
* **דרכי דוד**, ביאור על התורה חמישה חלקים, אמסטרדם 1793.
* **מכתם לדוד**, ביאור לספר תהלים.
* **ליקוטי דוד**, על ספר לקט הקמח.
* **קיצור [[ציצת נובל צבי]]** נדפס בתוך שו"ת אהל יעקב לרבי יעקב ששפורטש.
* סידור **תפילת ישרים** יחד עם רבי יהודה פונה.
* **זבחי דוד**, על דיני שחיטה.
* **מצודת דוד**, היסטוריה בסגנון ספר יוחסין. לא נדפס.
כמה מתשובותיו שנדפסו בקובץ פרי עץ חיים הם בעצם גניבה ספרותית מתשובות של רבי דוד קונפורטי. לפי שמעון תודר בספרו דרכי דוד מעתיק מתוך ההקדמה ל"ביאור" של רמבמ"ן ללא ייחוס, ככל הנראה מדובר בהקדמה לחומש ויקרא, אך למעשה כותב ההקדמה הוא אברהם מילדולה - בנו של רבי דוד.

## לקריאה נוספת
* 
* רבי מרדכי שמואל גירונדי, **תולדות גדולי ישראל** עמ' 79.

## קישורים חיצוניים
* 
*  ראו מספר 12
* 
* 
* רבי דוד מילדולה באתר הספרייה הלאומית
* 
* 

## הערות שוליים

קטגוריה:ילידי 1714
קטגוריה:נפטרים ב-1810
קטגוריה:מחברי ספרי שו"ת
קטגוריה:רבנים איטלקים
קטגוריה:משפחת מילדולה
קטגוריה:מחברי ספרי הלכה
תומאס קלפ

**תומאס סאוויג קלפ** (באנגלית: **Thomas Savig Kleppe**; 1 ביולי 1919 – 2 במרץ 2007) היה פוליטיקאי אמריקאי חבר המפלגה הרפובליקנית, שייצג את מחוז הקונגרס השני של מדינת דקוטה הצפונית בבית הנבחרים של ארצות הברית וכיהן כמזכיר הפנים של ארצות הברית בממשלו של הנשיא ג'רלד פורד. בנוסף ניהל את הסוכנות לעסקים קטנים של ארצות הברית בין השנים 1971–1975.

## ביוגרפיה
קלפ נולד ב-1 ביולי 1919 בקינטאייר (Kintyre) שבדקוטה הצפונית, בנם של לארס א. קלפ ואשתו האנה סאוויג קלפ. בשנת 1936 השלים את לימודיו התיכוניים בבית הספר התיכון ואלי סיטי השוכן בעיירה בעלת שם זהה בדקוטה הצפונית. את לימודיו הגבוהים השלים באוניברסיטת המדינה ואלי סיטי. במהלך מלחמת העולם השנייה שירת קלפ בדרגת קצין-משנה (Warrant officer) מ-1942 עד 1946. בשנים 1950–1954 היה קלפ ראש עיריית ביסמרק, עיר הבירה של דקוטה הצפונית. הוא היה ראש העיר הצעיר ביותר בהיסטוריה של העיר. בין השנים 1946–1964 היה נשיא וגזבר חברת חותם הזהב (Gold Seal Company).

בבחירות 1964 היה קלפ מועמד המפלגה הרפובליקנית לייצוג דקוטה הצפונית בסנאט של ארצות הברית, אך הפסיד לסנאטור הדמוקרטי המכהן קוונטין בורדיק . בבחירות האמצע של 1966 נבחר לקונגרס ה-91 של ארצות הברית כנציג מחוז הקונגרס השני של דקוטה הצפונית בבית הנבחרים האמריקאי, ובבחירות 1968 נבחר מחדש לקונגרס ה-92. קלפ הצביע בעד חוק זכויות האזרח משנת 1968. בשנת 1970 פרש מבית הנבחרים והעמיד את עצמו פעם נוספת לסנאט של ארצות הברית, אך הפסיד בשנית לסנאטור בורדיק בפער ניכר.

אחרי שעזב את הקונגרס של ארצות הברית הצטרף לממשל הנשיא ריצ'רד ניקסון, ונבחר בידו לנהל את הסוכנות לעסקים קטנים של ארצות הברית, ובהמשך כיהן כמזכיר הפנים של ארצות הברית תחת הנשיא ג'רלד פורד. בעת שירותו במחלקת הפנים של ארצות הברית היה קלאפ העותר בתיק "Kleppe v. New Mexico", בו קבע בית המשפט העליון של ארצות הברית כי לקונגרס ישנה "הסמכות להגן על חיות הבר על אדמות נחלת הכלל, חרף חוקי המדינה".

רעייתו הראשונה, פרידה ק. קלפ, נפטרה בשנת 1957. קלפ נישא לגלנדורה לואו גומף ב-18 בדצמבר 1958. לקלפ שני ילדים מנישואיו הראשונים ושתי בנות מנישואיו השניים. הוא התגורר בביסמרק שבמדינת הולדתו. ב-2 במרץ 2007 נפטר קלפ בבת'סדה שבמרילנד. הוא נטמן בבית הקברות הלאומי ארלינגטון.

## קישורים חיצוניים

* 
* 

## הערות שוליים

קטגוריה:אמריקאים ילידי דקוטה הצפונית
קטגוריה:אמריקאים ממוצא נורווגי
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:ראשי עיריות בדקוטה הצפונית
קטגוריה:חברי בית הנבחרים של ארצות הברית מדקוטה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל ג'רלד פורד
קטגוריה:מנהלי הסוכנות לעסקים קטנים של ארצות הברית
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1919
קטגוריה:אמריקאים שנפטרו ב-2007
Fuckin' Perfect

"**Fuckin' Perfect**" (לעיתים מסוגנן כ-"**Perfect**" או "**F** kin' Perfect**") הוא סינגל של הזמרת האמריקאית, פינק, מתוך אלבום הלהיטים הראשון שלה, . הסינגל יצא, על ידי לה-פייס רקורדס  וג'ייב רקורדס, ב-12 בנובמבר 2010. השיר נכתב על ידי פינק, מקס מרטין ושלבאק, והופק על ידי מקס מרטין ושלבאק.

פינק הצהירה כי ההשראה העיקרית מאחורי הסינגל היה בעלה, קארי הארט. הווידאו קליפ של הסינגל, שבוים על ידי דייב מאיירס, מעביר מסר נגד דכדוך, פגיעה עצמית והתאבדות. בנובמבר 2011, השיר זכה בפרס גראמי בקטגוריית ביצוע סולו הפופ הטוב ביותר.

נכון לספטמבר 2021, הסינגל הושמע למעלה מ-185 מיליון פעמים בספוטיפיי.

## ביקורת
השיר זכה לביקורות חיוביות ממבקרי מוזיקה רבים. ביל לאמב, מ-*[[Dotdash]]*, העניק לשיר 4.5 מתוך 5 כוכבים, ושיבח את "המילים הרציניות אך מרוממות", והעיר כי: "יש לו מספיק כוח בכדי להרחיק את פינק מאמצע הכביש. לבסוף, הלחן והעיבוד הופכים את השיר לבלתי נשכח ומוכר באופן מיידי."

## וידאו קליפ
צילומי הקליפ החלו ב-5 בדצמבר 2010, במהלך השבועות הראשונים להריונה של פינק. הקליפ מתמקד בעיקר בחייה של אישה (טינה מיורינו ) שהתגברה על מאבקים בכדי להפוך לאמנית מצליחה.

הווידאו קליפ ביום על ידי דייב מאיירס. הווידאו קליפ יצא לראשונה ב-19 בינואר 2011 בערוץ היוטיוב הרשמי של פינק ו-MTV. נכון לספטמבר 2021, הווידאו קליפ נצפה למעלה מ-305 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי פינק
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:וידאו קליפים שבוימו על ידי דייב מאיירס
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת ג'ייב רקורדס
קוברה סנגלית

**קוברה סנגלית** (שם מדעי: *Naja senegalensis*) היא מין של קוברה הנפוצה במערב אפריקה.
## מאפיינים
קוברה זו הוגדרה בעבר כתת-מין של המין קוברה מצרית אך הופרדה ממנה בשנת 2009. קוברה זו נבדלת מהקוברה המצרית בצבעיה שהם חום-אפור במרבית הגוף וצבע קרם בגחון ובזה שהיא גדולה יותר עם אורך מקסימלי של 2.45 מטר. הצעירים בעלי צבע אפור עם ראש וצוואר בצבע שחור עם כתם בצבע כתום שנעלם אצל הנחשים הבוגרים. הקוברה ניזונה בעיקר מלטאות אך גם ממכרסמים ועופות קטנים. הטורפים העיקריים שלה כוללים את כוח הנילוס, עופות דורסים ונמיות.

## תפוצה
הקוברה נפוצה במערב אפריקה במדינות: סנגל, מאלי, גינאה, בורקינה פאסו, גאנה, ניז'ר, בנין, גינאה ביסאו, חוף השנהב וניגריה. בית הגידול לא ידוע אך משוער שהיא חיה בסוואנות,אזורים חצי-מדבריים וערבות עשב.
## קישורים חיצוניים

## הערות שוליים

קטגוריה:פתניים
קטגוריה:סנגל: זוחלים
קטגוריה:בעלי חיים שתוארו ב-2009
קטגוריה:זוחלים בערבות אפריקה שמדרום לסהרה
ז'וז'ה מדראשי

**ז'וז'ה מדראשי** (בשם המלא הברונית **ז'וז'נה מריה אידה מדראשי-בק**, בהונגרית: **Madarassy Zsuzsa**; בודפשט, 16 בפברואר 1901 – בודפשט, 30 באוגוסט 1957) הייתה סופרת, משוררת, מתרגמת יהודייה-הונגרייה. בתו של הברון דיולה מדראשי-בק.

## ביוגרפיה
ז'וז'ה מדראשי נולדה במשפחה יהודית כבתם של דיולה מדראשי-בק (1873–1939) בנקאי, בעל הון ושל הברונית אמליה לילי גוטמן. בין שתי מלחמות העולם היא הייתה כתבת קבועה של היומון פשטי נפלו ושל כתב העת "חיי התיאטרון" (Színházi Élet) שמייסדו והעורך הראשי שלו היה שאנדור אינצה. היא שרדה את השואה בבודפשט ובמשך כמה שנים אחרי 1945 פרסמו בכתבי העת "התיאטרון" (Színház) ו"העולם והקידמה" (Világ és a Haladás) את כתביה בעלי התפיסה הבורגנית. היא תרגמה להונגרית את הרומן האוטוביוגרפי למחצה משנת 1948 של מרי ג'יין וורד "מעורת הצפעונים" שהוסרט באותה השנה ותרגמה כמה סיפורים קצרים הונגריים קלאסיים לאנגלית.

בעלה היה ארווין ואמושר, בעל אדמות ממחוז באץ'-קישקון, עמו התחתנה ב-15 בפברואר 1919 בבודפשט. הם התגרשו לאחר מכן.

ז'וז'ה מדראשי הובאה למנוחות בקבר המשפחתי בבית הקברות היהודי ברחוב שלגוטאריאני.

## עבודותיה העיקריות
* על ספינת זהב, על מים כסופים (שירים, בודפשט, 1918)
* ללא כעס (שירים, בודפשט, 1920)
* אלה שעושים זאת ... (סיפורים קצרים, בודפשט, 1924)
* מה שאלוהים שכח (רומן, בודפשט, 1934)
* פני ופטריק (סיפורים קצרים, בודפשט, 1940)

## לקריאה נוספת
* Adatai a Petőfi Irodalmi Múzeum katalógusában (נתוניה במאגר המוזיאון הספרותי פטפי)
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ספרותי הונגרי בעריכת אגנש קניירש)
* Magyar irodalmi lexikon I–III. Főszerk. Benedek Marcell. Budapest: Akadémiai. 1963–1965. (לקסיקון ספרותי הונגרי)

## קישורים חיצוניים
* 

## הערות שוליים

קטגוריה:יהודיות הונגריות
קטגוריה:סופרות יהודיות הונגריות
קטגוריה:משוררות יהודיות הונגריות
קטגוריה:מתרגמים יהודים הונגרים
קטגוריה:ניצולות השואה: הונגריה
קטגוריה:משפחת מדראשי-בק
קטגוריה:אצולה יהודית הונגרית
קטגוריה:ברונים יהודים-הונגרים
קטגוריה:יהדות בודפשט
קטגוריה:בודפשט: אישים
קטגוריה:ילידות 1901
קטגוריה:הונגרים שנולדו ב-1901
קטגוריה:נפטרות ב-1957
קטגוריה:הונגרים שנפטרו ב-1957
AUKUS

**AUKUS** (הלחם בסיסים של הקיצורים **AU** – אוסטרליה, **UK** – הממלכה המאוחדת ו-**US** – ארצות הברית) היא ברית הגנה בין אוסטרליה, בריטניה וארצות הברית, שהוכרזה ב-15 בספטמבר 2021 על ידי נשיא ארצות הברית ג'ו ביידן, ראש ממשלת אוסטרליה סקוט מוריסון וראש ממשלת הממלכה המאוחדת בוריס ג'ונסון. מטרת הברית, הכוללת שיתוף פעולה בתחום המודיעין, הסייבר וההצטיידות הצבאית, היא להציב כוח מערבי מול הרפובליקה העממית של סין באזור ים סין הדרומי עקב המחלוקות באזור זה. במסגרת זו הוסכם שארצות הברית תסייע לאוסטרליה לספק שמונה צוללות גרעיניות לשם ביצור הכוח המערבי באזור. לפי ניתוחים שונים, הברית נתפסת כהתערבות בענייניה של סין, עקב תמיכתה הלא-מוצהרת בטאיוואן. עבור בוריס ג'ונסון סימלה הברית הישג בינלאומי ראשון לאחר הברקזיט וגיבוש מערך כוחות חליפי לממלכה המאוחדת ללא אירופה.

## תגובת צרפת
צרפת, לה נודע דבר הברית אך שעה לפני פרסומה הפומבי, הגיבה באופן קשה להודעה על הברית, זאת כיוון שהברית הביאה לביטול עסקת צוללות של צרפת עם אוסטרליה. מעבר לכך, מדובר בברית הגנה מקבילה של מדינות נאט"ו באזור האוקיינוס השקט מבלי לערב את צרפת, חברה מרכזית אחרת בברית נאט"ו ומאחורי גבה. גם לצרפת אינטרסים באזור (בטריטוריות שלה שם מתגוררים 1.6 מיליון מאזרחיה, ולצדם 8,000 חיילים ועשרות כלי שיט) שאינם באים לידי ביטוי בברית. פיטר ריקטס, שגריר בריטניה לשעבר בצרפת, אמר בראיון ל-BBC כי "יש בצרפת תחושה עמוקה של בגידה, מפני שזו לא עוד עסקת נשק – זו הייתה שותפות אסטרטגית שצרפת יזמה מול אוסטרליה, והאוסטרלים זרקו אותה כעת ודנו מאחורי גבם של הצרפתים עם שתי בעלות בריתה בנאט"ו, ארצות הברית ובריטניה, על החלפת השותפות בהסכם אחר לגמרי... זה יוצר שבר עמוק במרכז נאט"ו".

בתגובה, לראשונה מאז 1778, צרפת החזירה את שגרירה מוושינגטון. במקביל החזירה פריז גם את השגריר באוסטרליה. בוטל גם טקס לציון קרב צ'ספיק. הזעם של צרפת נבע מעסקת צוללות בין ארצות הברית לבין אוסטרליה שגרמה לביטול רכש צוללות מצרפת בעשרות מיליארדי דולרים.

## תגובת סין
סין הרשמית הגיבה שהברית פוגעת בשלום וביציבות באזור. שגריר סין בארצות הברית הצהיר שהכנסת צוללות גרעיניות נוספות לזירת הים הדרומי מדגישה מנטליות של מלחמה קרה חדשה. במקביל, מאיצה סין את תוכניותיה להרחבת צי הצוללות שלה.

מאידך, ישנם גורמים הסוברים כי הבקיעים שיוצרת אוקוס בקרב בנות ברית נאט"ו והזעם הגלוי של צרפת מסייעים לסין.

## ראו גם
* חמש העיניים

## קישורים חיצוניים

* הצהרת המנהיגים על ההסכם, אתר הבית הלבן
* דיון בברית באתר הפרלמנט הבריטי
* הצהרת ראש ממשלת אוסטרליה
* 

## הערות שוליים

קטגוריה:בריתות צבאיות
קטגוריה:ארצות הברית: יחסי חוץ
קטגוריה:ארצות הברית: צבא וביטחון
קטגוריה:אוסטרליה: צבא וביטחון
קטגוריה:אוסטרליה: יחסי חוץ
קטגוריה:הממלכה המאוחדת: יחסי חוץ
קטגוריה:יחסי אוסטרליה – ארצות הברית
קטגוריה:יחסי אוסטרליה – הממלכה המאוחדת
קטגוריה:ים סין הדרומי
קטגוריה:2021 בארצות הברית
קטגוריה:2021 בממלכה המאוחדת
קטגוריה:יחסים צבאיים ארצות הברית – הממלכה המאוחדת
קטגוריה:נשיאות ג'ו ביידן
קטגוריה:2021 באוסטרליה
קטגוריה:2021 בפוליטיקה
אוקסיבנזון

**אוקסיבנזון** או **בנזופנון-3** או **BP-3** (שמות מסחריים **Milestab 9**, **Eusolex 4360** **, Escalol 567**, **KAHSCREEN BZ-3**) הוא תרכובת אורגנית. זהו מוצק צהוב בהיר מסיס ברוב הממסים האורגניים. אוקסיבנזון שייך לקבוצת הקטונים הארומטיים המכונים בנזופנונים. בטבע ניתן למצוא אותו בחלק מהצמחים בעלי פרחים. ומשמש גם כאחד המרכיבים האורגנים של תחליבי קרם הגנה רבים. הוא נמצא בשימוש נרחב בפלסטיק, צעצועים, גימורי רהיטים ומוצרים אחרים כדי להגן עליהם מהשפעת קרינת UV.

## שימושים
אוקסיבנזון משמש בפלסטיק כבולם ומייצב אור אולטרה סגול. הוא משמש יחד עם בנזופנונים אחרים בתכשירים מסנני קרינה, תרסיסי שיער וקוסמטיקה מכיוון שהם מסייעים במניעת נזקים פוטנציאליים מחשיפה לאור השמש. נמצא גם בריכוזים של עד 1% בלק ציפורניים. האוקסיבנזון יכול לשמש גם כמייצב עבור שרפים סינתטיים.

כמסנן קרינה, הוא מספק הגנה בטווח רחב כנגד אור אולטרה סגול, כגון קרני UVB ו-UVA. יש לו פרופיל ספיגה שנע בין 270 ל-350 nm עם שיא ספיגה ב-288 ו-350 nm. זהו אחד ממסנני ה- UVA האורגניים הנפוצים ביותר כיום במסנני קרינה. משמש גם בלק, ניחוחות, ספריי שיער וקוסמטיקה כמגן מהשפעות אור השמש. למרות התכונות המועילות, קיימות כמה מחלוקות לגבי השפעות ההורמונליות והפוטואלרגניות האפשריות. מחלוקות אילו הובילו כמה מדינות להסדיר את השימוש בו.

### השפעות על אלמוגים
מספר מחקרים בדקו את הקשר בין אוקסיבנזון במסנני קרינה להלבנת אלמוגים. כאשר אדם נכנס למים חלק מהאוקסיבנזון נשטף מגופו ועלול להרעיל את האלמוגים ולגרום למותם מחקר משנת 2015 שפורסם בארכיון זיהום הסביבה והטוקסיקולוגיה הוביל לאיסור של קרם הגנה המכיל אוקסיבנקסון בפלאו. עם זאת, הקשר לכאורה בין אוקסיבנזון לירידה באלמוגים נדון בהרחבה בתוך הקהילה הסביבתית מכיוון שרוב המחקרים בנושא נערכו בסביבת מעבדה. מחקר שנערך בשנת 2019 בהוואי, מצא שהריכוז של אוקסיבנזון במי האוקיינוס סביב האיים נמוך מהסף הידוע כקטלני לאלמוגים ולכן לא יכול לשמש כתירוץ להלבנתם.

במחקר שפורסם ב-2022 בעיתון היוקרתי Science, נמצא כי כאשר אוקסיבנזון נכנס לרקמת אלמוגים/ שושנות ים, חיידקים סימביוטיים החיים בתוך הרקמה מפרקים את האוקסיבנזון ומביאים לתוצרי פירוק רעילים (בניהם oxybenzone-glucoside). אלו מייצרים רדיקלים חופשיים ומובילים לפירוק של חומרים חיוניים בתוך הרקמה ואף מוות של הרקמה. באלמוגים בריאים ישנן אצות סימביוטיות היודעות לעכל ולסלק את החומרים הרעילים, כך מספקות הגנה לאלמוג. אך אלמוגים שעוברים תהליך הלבנה מאבדים את האצות הסימביוטיות ואיתן את ההגנה מפני נזקי אוקסיבנזון. כך, שרידותם של אלמוגים שעוברים הלבנה בנוכחות אוקסיבנזון פוחתת משמעותית וישנם פחות סיכויים שהם יצליחו לרכוש חזרה את האצות הסימביוטיות. 

## קישורים חיצוניים

## הערות שוליים

קטגוריה:פנולים
בן בלימה

**בן בלימה** הוא כינוי לרב עלום שם, מראשוני המקובלים, ממעבירי וממפיצי תורת הקבלה במאה ה-12. הוא נזכר בחיבורי הראשונים, בספרו של רבי יהושע אבן שועיב ורבי שם טוב אבן גאון. יש מי ששיער שהוא היה רבו של הרמב"ן בענייני קבלה.

## השערות על זהותו
במחקר מניחים כי לא מדובר בדמות מיסטית בעלת כוח עליון אלא באדם מציאותי, זאת מפני שלא מסתבר שיעלימו אותו בעוד את אליהו הנביא פרסמו, ואף מציגים אותו כמקבל מאליהו הנביא ולא ככוח אחר.

המחקר מציגו כדמות המעבירה את מסורת הראב"ד השלישי ורבי יצחק סגי נהור למקובלי גירונה, מכוח שמועות בשמו המזכירות אותו כמתווך.

מספר השערות נאמרו על זהותו:
* יוסף דן טען ששמו של רבי עזריאל מגירונה הוסתר ולא נדע שם אביו כלל ועל כן שיער שהוא בן בלימה.
* בן ציון דינור שיער שהוא רבינו יונה גירונדי. להשערתו זו אין בסיס.

המחקר לא קיבל את הזיהויים והוא מגדירו כמקובל עלום שם.

## כמעביר תורת קבלה
אחד מהראשונים בעל ספר אור הגנוז מתאר בביאורו לספר הבהיר את שלשלת המסירה של תורת הקבלה וכך כותב:

עודד ישראלי טוען שרמב"ן לא היה תלמידו, ומסורות אלו מדברות על שמועה ששמע מפיו ולא על יחסי רב – תלמיד, ואף בכתב יד מסופר על מחלוקת ביניהם. יוסף דן לעומתו הציג את הקטע הזה כפתרון לשאלת רבו של הרמב"ן בתורת הקבלה.

## שמועות בשמו
מספר שמועות הובאו בשמו בעיקר בכתבי תלמידי הרשב"א.

רבי יהושע אבן שועיב בביאורו לסודות הרמב"ן כותב בשם הרמב"ן בשם בן בלימה שבברכת כהנים יש לכוון "מלמטה למעלה" כלומר סדר הפסוקים הוא בסדר עולה יברכך ה' וישמרך, ויותר מזה יאר ה' וכו', וכן לגבי קריאת שמע הביא בשם הרמב"ן בשמו שיש לכוון "מלמטה למעלה", רבי שם טוב אבן גאון מביא אף הוא את שמועה זו אך ללא שם הרמב"ן אלא איש מפי איש מבן בלימה.

בגיליונות כתב יד של פירוש אבן שועיב מובאת מחלוקת בין הרמב"ן לבן בלימה אודות סוד הנפילים.

## ראו גם
* אדם בעל שם
## לקריאה נוספת
* יוסף דן, "רבי עזריאל מגירונה שתי חידות או חידה אחת", **אסופה ליוסף - קובץ מחקרים שי ליוסף הקר**, ירושלים תשע"ד, עמ' 59–67.
* גרשום שלום, **ראשית הקבלה**, עמ' 240–241.
*עודד ישראלי, **הרמב"ן – ביוגרפיה אינטלקטואלית**, הוצאת מאגנס ירושלים, 2021, עמ' 196–197
*

## הערות שוליים

קטגוריה:ראשוני המקובלים בימי הביניים
הר ג'קסון (מונטנה, פלטהד)

**הר ג'קסון** (באנגלית: **Mount Jackson**) הוא הר ברכס לואיס, בשטח הפארק הלאומי גליישר, על הגבול בין מחוז פלטהד לבין מחוז גליישר, במדינת מונטנה שבארצות הברית.

גובהו של הר ג'קסון 3,064 מטרים מעל פני הים; הר ג'קסון ההר הרביעי בגובהו בשטח הפארק הלאומי גליישר.
הר ג'קסון הוא ההר ה-266 בגובהו במדינת מונטנה, וההר ה-5,965 בגובהו בארצות הברית.

הר ג'קסון מתנשא לגובה של 1,038 מטרים מעל סביבתו.
הר ג'קסון הוא ההר ה-33 בהתנשאותו במדינת מונטנה, וההר ה-291 בהתנשאותו בארצות הברית.

הר ג'קסון ממוקם על קו פרשת המים של אמריקה.

קרחון הריסון הממוקם על המדרון הדרומי של הר ג'קסון, הוא הקרחון הגדול ביותר בפארק הלאומי גליישר.

## גאולוגיה

בדומה להרים אחרים בפארק הלאומי גליישר, הר ג'קסון מורכב מסלעי משקע שמקורם החל בתקופת הפרקמבריון ועד לתקופת היורה. סלעי משקע אלה נוצרו בים רדוד, שהחל להתרומם החל מלפני 170 מיליוני שנים.

## גלריית תמונות


קובץ:Mt. Jackson sunset.jpg|הר ג'קסון - מבט מכיוון מערב בשעת השקיעה, תצלום משנת 2015
קובץ:Mount Jackson from Mount Siyeh.JPG|הר ג'קסון וקרחון ג'קסון הממוקם בסמוך משמאל להר
קובץ:JacksonGlacier GlacierNationalPark.jpg|הר ג'קסון, תצלום משנת 2007


## קישורים חיצוניים

* הר ג'קסון באתר שירות הפארקים הלאומיים של ארצות הברית
* מפת אזור הר ג'קסון
* הר ג'קסון באתר peakbagger
* תיאור הר ג'קסון באתר summitpost
* תרשים הנוף הנשקף מהר ג'קסון באתר peakvisor
* הר ג'קסון באתר peakery (מרחקים לאתרים סמוכים)

## הערות שוליים

ג'קסון
ג'קסון
ג'קסון
ג'קסון
ג'קסון
מנאכ'ה

**מְנַאכֵ'ה** (בערבית: **مناخة**; תעתיק מדויק: **מנאח'ה**) היא עיירה במחוז צנעא שבתימן, כ-60 ק"מ דרומית-מערבית לצנעא.

## העיירה
העיירה נמצאת תחת מחוז צנעא. בעבר הייתה העיר תחת מחוז חראז. העיירה הוקמה במאה ה-18. העיירה ממוקמת על רכס הרים, וגובהה הוא 2,200 מעל פני הים.

העיירה הייתה נחשבת כאחת הערים העשירות בתימן, מפאת קרבתה לעיר הנמל אל-חודיידה.

## הקהילה היהודית
היהודים הגיעו למנאכ'ה מצנעא. בתי היהודים שכנו מחוץ לחומת העיירה. בשנת ה'תרי"ט (1859) העריך השד"ר ר' יעקב ספיר את מספר היהודים בעיירה בכ-45 משפחות.

בשנים ה'תרס"ד–ה'תרס"ה (1904–1905), ברחו רבים מיהודי צנעא למנאכ'ה, בגלל המצור והרעב הכבד שהיה בצנעא, חוזת אלנפר. העיירה גדלה והפכה להיות העיר המרכזית במחוז חראז. הקהילה היהודית בתקופה זו מנתה כ-70 משפחות.

בעיר היו שלושה בתי כנסת:
* **כניס אלטלעייה** (בית הכנסת העליון) – היה ממוקם בחלקה העליון של העיירה, והיה שייך למשפחת צאלח. לאחר מחלוקת שפרצה בו בין תומכי הקבלה למתנגדיה, הפך בית הכנסת למעוזם של אוהדי הקבלה. במהלך המחלוקת נסגר בית הכנסת למשך שנה.
* **כניס אלנזלייה** (בית הכנסת התחתון) – היה ממוקם בחלקה התחתון של העיירה, והתפללו בו בנוסח בלדי.
* בית כנסת שבו התפללו בנוסח דרדעי.

בין רבני הקהילה היו מארי חיים ימיני, מארי שלום עוזרי, מארי שלום רדאעי ועוד.

היהודים גרו בשכונה נפרדת מהערבים בדרום העיר, ויחסיהם היו טובים. רוב היהודים בעיירה התפרנסו ממסחר.

בשנות ה-40 של המאה ה-20 גדלה הקהילה, ומנתה בין 100 ל-130 משפחות. בני הקהילה עלו ארצה במבצע על כנפי נשרים בשנת ה'תש"ט (1949).

עולים מהעיירה הקימו את המושב זנוח, אך הוא ננטש ורובם התיישבו בעיר קריית אונו, ויש שהתיישבו בקריית בנימין וקריית ים.

## ראו גם
* בית עד'אקה

## לקריאה נוספת
* ד"ר משה גברא, **אנציקלופדיה לקהילות היהודיות בתימן**, כרך ב', עמ' 330–333

## קישורים חיצוניים

* 
* מנאכ'ה ב"לקסיקון ליהדות תימן", באתר האגודה לטיפוח חברה ותרבות

## הערות שוליים

קטגוריה:תימן: ערים
קטגוריה:קהילות יהודיות בתימן
אליעזר סופינו

רבי **אליעזר סוּפִּינוֹ** (Supino) היה רב איטלקי, רב העיר פיזה, מחבר ספרי הלכה, ודמות מרכזית בפולמוס שבת החתונה.

## ביוגרפיה
רבי אליעזר נולד לרבי יעקב סופינו לפני שנת ה'תמ"ה, בצעירותו למד בליוורנו אצל רבי שמואל די פאס, בתקופה מחייו גר בעיר סיינה, בשנת תצ"ב התמנה לרב העיר פיסה.

### בפולמוס שבת החתונה

בקהילת פיזה (בערך בשנת תצ"ה), לכבוד עליה לתורה לחתן הביאו חזן מיוחד. בעת הקריאה העלו את החתן כחלק משבעה קרואים, החזן שתק ולא אמר דבר מפני שראה שהמרא דאתרא רבי אליעזר סופינו שתק. לאחר השבת שאל לרבי דוד (בן אברהם) מילדולה האם נהג כשורה, רדב"א ענה לו ששגו בדין, רבי דוד ביקש את עזרת גיסו רבי רפאל מילדולה ואף הוא כתב תשובה בנושא, כששמע רבי אליעזר סופינו על תשובתו חלק על דבריו בחריפות ופסק שהדין עם הציבור.

לאחר שתשובות רבי דוד ורבי רפאל מילדולה נדפסו בשו"ת מים רבים, רבי אליעזר כתב קונטרס ובו תגובות לדבריהם ושלחו להדפסה באמשטרדם, כנראה מפני דלותו של המחבר לקח להדפסה זמן רב, והיא נגמרה רק לאחר שלוש שנים, בדרך פלא נודע למשפחת מילדולה על ההדפסה ובטרם הגיעו הקונטרסים לליוורנו הוחרמו הקונטרסים על ידי הבית דין על סמך פסקו של רבי אריה ליב בן שאול נכדו של החכם צבי, לאחר תקופה הקונטרסים נשרפו כליל.

הרב מרדכי הכהן במאמרו על הפולמוס כתב כך:

רבי דוד בן רבי רפאל מילדולה אסף תשובות מרבני דורו אשר הסכימו עם פסק אביו ותכנן להדפיסם, לפני הדפסת דברי רבי דוד ושאר הרבנים, החליט רבי אליעזר לעלות לארץ ישראל ולהתיישב בירושלים.

לפני שעזב את איטליה, , כך לפי רבי דוד מילדולה.

החיד"א פגשו בצעירותו בירושלים וכלשונו: 

לרבי אליעזר היה בן אחד, ושתי בנות, האחת - רחל נישאה לרבי מהללאל הכהן, והשנייה נישאה לרבי יעקב פאריינטי.

רבי אליעזר נפטר בג' כסליו תק"ז, על מצבתו נכתב:

## חיבוריו
***קונטריס על עניין שבת החתונה** הקונטרס נשרף על ידי רבי דוד מילדולה, ולא נשאר לו שריד, שמואל גליק מצאו באקראי במסגרת המפעל הביבליוגרפי של ספרות השו"ת שבמכון שוקן, והדפיסו על ידי מוסד הרב קוק.
*שני תשובות בעניין חמץ שעבר עליו הפסח לרבי יהודה בן רבי אברהם סגרי נדפסו על ידי גליק בתוך קונטריס על עניין שבת החתונה.
*תשובה בשו"ת בית יהודה סימן א לרבי יהודה עייאש על איסור עליית לוי במקום אחד מהעולים, על תשובה זו כתב הרב עובדיה יוסף .
*תשובה בפחד יצחק (אנציקלופדיה) (ערך קדושי עד אחד קט:-קיא.) יחד עם רבני איטליה.
תשובה אליו נדפסה בספר דבר שמואל לרבי שמואל אבוהב (סימן שכז)

## לקריאה נוספת
* אנציקלופדיה ארזי הלבנון חלק א עמוד 290.
* רבי מרדכי הכהן, "גורלו של ספר", כתב העת סיני, כרך עד עמ' רמא-רסב.

## קישורים חיצוניים
*
*רבי אליעזר סופינו באתר הספרייה הלאומית
*רבי אליעזר סופינו באתר ויקישיבה
*
* 
## הערות שוליים

קטגוריה:נפטרים ב-1746
קטגוריה:רבנים איטלקים
בית המשפט העליון של האיטי

**בית המשפט העליון של האיטי** הוא בית המשפט הגבוה ביותר במערכת המשפט של האיטי. בניין בית המשפט העליון ממוקם בפורט-או-פרנס.

בית המשפט חבר בארגון בתי המשפט העליונים במדינות דוברות צרפתית.

## היסטוריה
בין השנים 1806–1817 שימש הסנאט של האיטי כבית המשפט העליון. בית המשפט העליון הוקם לראשונה כגוף נפרד בשנת 1817, והיו בו 9 שופטים, שהורכבו מנשיא בית המשפט, דקאן, שישה שופטים רגילים ופקיד מטעם הממשלה. השופטים כיהנו אז לכל חייהם. נשיא בית המשפט העליון היה אנדרה דומיניק סבורין, ששימש במקביל כשר המשפטים.

ב-16 ביולי 1954 הוספו לבית המשפט העליון שלושה שופטים.

## הרכב
חוקת האיטי קובעת כי שופטי בית המשפט העליון מתמנים על ידי הנשיא מתוך רשימה שהגיש הסנאט. כל שלושה סנאטורים יכולים להציע שופט אחד.

מבחינה היסטורית, בית המשפט הפך לעיתים קרובות את דעותיו שלו ושופטיו הוחלפו לעיתים קרובות. כמעט בכל ממשלה, מתמנים שופטים חדשים.

על פי סעיף 174 בחוקה, השופטים מתמנים ל-10 שנים, אך על פי סעיף 177, הם מתמנים לכל החיים.

במקרה ואין נשיא, או שהנשיא נעדר, נשיא בית המשפט העליון ישמש כנשיא זמני, אך אם גם הוא נעדר או אינו יכול, סגן נשיא בית המשפט העליון ישמש כנשיא. במקרה שסגן נשיא בית המשפט אינו יכול לשמש כנשיא, יכהן כנשיא השופט בעל הוותק הגדול ביותר.

## תפקיד
בית המשפט העליון אחראי לבדוק ולהשגיח שכל הצווים והחוקים שנחקקו בבתי משפט מחוזיים תואמים את חוקי המדינה וחוקתה. ערעור על בית משפט מחוזי ניתן לבצע רק בבית המשפט העליון.

בית המשפט העליון אינו משמש למקרים פרטיים, ואם ישנו כזה הוא תקף על כלל הציבור.

## בניין בית המשפט
בניין בית המשפט היה ממוקם במרכז פורט-או-פרנס, עד שנפגע קשות ואף התמוטט מעט מרעידת האדמה שהתרחשה בשנת 2010. בית המשפט הועבר, עקב רעידת האדמה, למיקום זמני במתחם בית הספר הלאומי למשפטים. בשנת 2013, הודות לעזרתה של טאיוואן, החל להיבנות בניין חדש לבית המשפט, שנחנך ב-14 ביולי 2015.

## נשיאי בית המשפט העליון

## הרכב בית המשפט
נכון לספטמבר 2021 הרכב בית המשפט העליון של האיטי הוא:
* אין נשיא (מאז 23 ביוני 2021)
* סגן הנשיא, ז'אן-קלוד תאוז'ן (מ-2019)
* ברתלמי אנטנור (מ-2019)
* סטניו בלבוּ (מ-2019)
*ז'אן-ז'וזף לברן (מ-2019)
* פרנזי פילמון (מ-2012)
* לואי פרסואר ז'אן-פייר (מ-2012)
* קנל מישל טמזי (מ-2012)

## הערות שוליים

האיטי
קטגוריה:האיטי: חוק ומשפט
שורש 36

**שורש 36**, או **שי בּוּ** (בסינית: **夕部**, פיניין: **Xī bù**) הוא השורש השלושים-ושישה של הכתב הסיני. פירושו "**[[ערב]]**", והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 34 תווים (מתוך 49,030) שניתן למצוא תחת שורש זה.

## התפתחות

קובץ:夕-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:夕-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:夕-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:夕-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת

* 
* 

## קישורים חיצוניים

* מאגר Unihan - U+5915

קטגוריה:שורשים (כתב סיני)
ארסין דסטאנולו

**ארסין דסטאנולו** (בטורקית: **Ersin Destanoğlu**; נולד ב-1 בינואר 2001 בגזיוסמנפאשה שבטורקיה) הוא כדורגלן טורקי המשחק בעמדת השוער בקבוצת בשיקטש מליגת העל הטורקית.

## קריירת מועדונים
דסטאנולו גדל במחלקת הנוער של בשיקטש מליגת העל הטורקית. לאחר עזיבתו של השוער הראשון של המועדון, לוריס קאריוס, הפך דסטאנולו לשוער הראשון בחודש יוני 2020. ב-13 ביוני ערך את הופעת הבכורה שלו במועדון, בהפסד 1–2 לאנטליהספור במסגרת המחזור ה-27 בליגה לעונת . בסך הכל ערך דסטאנולו שמונה הופעות ליגה בעונה זו.

בעונת , בה זכתה בשיקטש באליפות טורקיה ובגביע הטורקי, ערך דסטאנולו 35 הופעות ליגה.

ב-15 בספטמבר 2021 ערך את הופעת הבכורה שלו בליגת האלופות, בהפסד 1–2 לבורוסיה דורטמונד במסגרת שלב הבתים לעונת 2021/2022.

## תארים
;בשיקטש
* אליפות טורקיה (1): 2020/2021
* הגביע הטורקי (1): 2020/2021

## קישורים חיצוניים

## הערות שוליים

קטגוריה:כדורגלנים טורקים
קטגוריה:שוערי כדורגל טורקים
קטגוריה:כדורגלני בשיקטש
קטגוריה:טורקים שנולדו ב-2001
אליפות העולם בבייסבול

**אליפות העולם בבייסבול** (באנגלית: **World Baseball Classic**), הידועה גם בשם **וורלד בייסבול קלאסיק**, היא התחרות הראשית של נבחרות הבייסבול בעולם. הטורניר נערך לראשונה ב-2006, ובמתכונתו הנוכחית משתתפות בו 20 נבחרות. ה-WBSC הוא הגוף הבינלאומי המנהל את משחקי האליפות, בשיתוף פעולה עם ליגת ה-MLB.

בעת הקמתה נחשבה האליפות לאחד משלושת הטורנירים הגדולים של בייסבול הנבחרות, לצד גביע העולם בבייסבול וטורניר הבייסבול האולימפי. ב-2008 הוחלט להוציא את הבייסבול מהתוכנית האולימפית וב-2013 בוטל גם גביע העולם, לאחר שליגת ה-MLB הציעה לסדר מחדש את לוח המשחקים הבינלאומי. בעקבות שינויים אלו, הפכה אליפות העולם לטורניר הבייסבול הבינלאומי המרכזי, והזוכה בה מקבלת את התואר "אלופת העולם".

לאחר הפסקה של שלוש שנים בין שתי האליפויות הראשונות, הוחלט ב-2009 שהאליפות תתקיים כל ארבע שנים. הטורנירים השלישי והרביעי אכן התקיימו בהפרש של ארבע שנים זה מזה (2013 ו-2017), אך הטורניר החמישי (שהיה אמור להתקיים ב-2021) נדחה בעקבות מגפת הקורונה והתקיים ב-2023.

## תוצאות הטורנירים
להלן טבלה המסכמת את ארבע הנבחרות הראשונות בכל אליפות, וכן את מיקומה והשנה בה נערכה.

### קבוצות שהגיעו לארבע הראשונות

## ישראל באליפות העולם
נבחרת ישראל העפילה שלוש פעמים לאליפות העולם. ב-2017 היא לקחה חלק בטורניר המוקדמות הרביעי, וזכתה בו במקום הראשון לאחר ניצחון 9–1 על  בגמר. בעקבות הזכייה, השתתפה ישראל לראשונה בטורניר הגמר וסיימה בו במקום השישי, עם מאזן של ארבעה ניצחונות ושני הפסדים. המגיש הישראלי ג'וש זייד אף נבחר לנבחרת מצטייני הטורניר.

לאליפות העולם 2023 ישראל העפילה אוטומטית בשל ההחלטה כי כל המשתתפות של אליפות 2017 יעלו אוטומטית לתחרות. היא סיימה במקום הרביעי בשלב הבתים עם ניצחון אחד ושלושה הפסדים. המקום הרביעי זיכה אותה בהעפלה אוטומטית לאליפות הבא בשנת 2026. באליפות זו היא סימה עם 2 נצחונות ושני הפסדים במקום השלישי בבית ד. בעקבות זאת היא עלתה אוטומטית לאליפות העולם הבאה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
*
קטגוריה:תחרויות בייסבול
בייסבול
מוחמד פהים דשתי

**מוחמד פהים דשתי** (1973 לערך – 4 או 5 בספטמבר 2021) היה עיתונאי, פוליטיקאי ואיש צבא אפגני. שימש כדוברה של חזית ההתנגדות הלאומית של אפגניסטן מתחילת השתלטות הטליבאן על אפגניסטן ועד מותו.

## ביוגרפיה
דשתי, שנולד בערך בשנת 1973, הוא אחיינו של הפוליטיקאי האפגני עבדאללה עבדאללה, והיה חבר קרוב של משפחת מנהיג הברית הצפונית אחמד שאה מסעוד. ב-9 בספטמבר 2001, בעת ההתנקשות בחייו של מסעוד, נפצע דשתי קשה.

לאחר פלישת ארצות הברית לאפגניסטן הקים בקאבול עיתון שהתפרסם בזכות שמירתו על זכויות העיתונאים ועל חופש הביטוי. הוא היה מנהיג התאחדות העיתונאים האפגנית הלאומית ודמות מפתח בפדרציית העיתונאים וגופי המדיה האפגנית, שנוסדה ב-2012.

ב-2021, בעת השתלטות הטליבאן על אפגניסטן, מונה דשתי לדובר חזית ההתנגדות הלאומית של אפגניסטן, שהתבצרה במחוז פנג'שיר תחת פיקודו של אחמד מסעוד, לאחר שסירב עוד קודם לכן לתפקיד בממשל הטליבאן. הוא היה אחד ממקורות המידע המרכזיים שתיארו לעולם החיצון מה מתחולל בעמק פנג'שיר בעת לחימת כוחות החזית נגד הטליבאן. זמן קצר לפני מותו צייץ בטוויטר כי "אם נמות, ההיסטוריה תזכור אותנו כאנשים שהלכו עבור המדינה שלהם עד הסוף".

## מותו
ב-4 או ב-5 בספטמבר נהרג דשתי על ידי כוחות הטליבאן. מותו אושר על ידי מספר מקורות המזוהים עם חזית ההתנגדות. הטליבאן טען כי הוא נהרג בעת מתקפת כוחותיו על בזרק, ואילו חברי פדרציית העיתונאים הבינלאומית טענו כי הוא נהרג בלחימה במחוז אחר. טענות אחרות, שמאוחר יותר אושרו על ידי גורמים בחזית ההתנגדות הלאומית, טענו כי דשתי נהרג בתקיפת מל"טים פקיסטנית, אך פקיסטן והטליבאן הכחישו דיווח זה ולבסוף טענו כי הוא נהרג בעת עימות פנימי בין מפקדי חזית ההתנגדות. על פי דיווחים ב-BBC, מיקומו של דשתי דלף בעת ריאיון שערך, מה שהביא למותו.

לאחר מותו, הספידוהו עיתונאים רבים מרחבי העולם.

## קישורים חיצוניים

## הערות שוליים

קטגוריה:פוליטיקאים אפגנים
קטגוריה:ילידי 1973
קטגוריה:נפטרים ב-2021
תומר והשרוטים

**תומר והשרוטים** הוא סרטו השלישי של הבמאי תומר הימן. הסרט זכה בפרס אופיר לסרט התיעודי הטוב ביותר.

## עלילה
הסרט עוקב אחר הדרך שעברו תומר, מדריך נוער ומנהל בית קפה תל אביבי בשינקין, וחבורת נערים מהעיירה אזור – המכונה "השרוטים".

אחרי שנתיים של התקרבות הם מחליטים להעלות הצגה מקורית במתנ"ס המקומי. תומר מזמין שחקנים, אמנים וחברים, ומפגיש אותם עם הנערים, בניסיון להרחיב את אופקיהם ולפקוח להם את העיניים.

תוך כדי הסרט עולים הנושאים של אלימות, זהות מינית מבולבלת ותחושת ניכור.

ככל שהנערים הולכים ונפתחים, כך הם רוצים לדעת ולגלות יותר. הם חושפים את עצמם, ובמקביל, תומר יוצא בפניהם מהארון.

## פסקול
לסרט נכתב פסקול מקורי שהולחן על ידי ברי סחרוף.

## פרסים
הסרט זכה בפרסים שונים, ביניהם: פרס הסרט התיעודי הטוב ביותר ופרס חביב הקהל בפסטיבל ההומו-לסבי בטורינו, ציון לשבח בפסטיבל ההומו-לסבי במילאנו, פרס הסרט התיעודי בפסטיבלי הסרטים הישראליים בניו-יורק, לוס-אנג'לס, מיאמי ושיקגו, פרס הסרט התיעודי בפסטיבל חיפה, פרס אופיר לסרט התיעודי הטוב ביותר ובפסטיבל מלבורן בקטגוריית הסרטים התיעודיים.

## קישורים חיצוניים

## הערות שוליים

קטגוריה:זוכי פרס אופיר: סרטים
קטגוריה:סרטים תיעודיים ישראליים
קטגוריה:סרטי 2001
קטגוריה:סרטים ישראליים משנת 2001
קטגוריה:סרטי להט"ב תיעודיים
קטגוריה:סרטי תומר הימן
טנק 500

**טנק 500** (באנגלית: **TANK 500**; במנדרינית תקנית: **坦克500**) הוא רכב שטח במרכב SUV, בעל שבעה מקומות ישיבה, שמיוצר על ידי טנק משנת 2021. הוא הוצג בסין ב-29 באוגוסט 2021.

הוא הדגם השני של מותג טנק לאחר טנק 300. נכון ל-2021 הוא משווק עם מנוע בנזין V6 בנפח 3.0 ליטר טורבו המספק 350 כ"ס. הוא כוללת לוח מחוונים דיגיטלי בקוטר 12.3 אינץ' ומסך מגע המציג את המולטימדיה בקוטר 14.6 אינץ'. למכונית יכולות שטח גבוהות. היא המתחרה הישירה של טויוטה לנד קרוזר.

## גלריה

קובץ:TANK 500 at the 2021 Chengdu Auto Show 004.jpg|מבט אחורי
קובץ:TANK 500 at the 2021 Chengdu Auto Show 005.jpg|פנים


## קישורים חיצוניים

* 

## הערות שוליים

קטגוריה:רכבי שטח ופנאי גדולים
500
קטגוריה:כלי רכב המיוצרים בסין
קטגוריה:דגמי מכוניות שהושקו ב-2021
Capital Letters

"**Capital Letters**" הוא סינגל של הזמרת האמריקאית היילי סטיינפלד והמפיק המוזיקלי האמריקאי בלאדפופ. השיר נכתב על ידי סטיינפלד, בלאדפופ, ריי, אנדרו ג'קסון, אלי גולדינג ואלי וייספלד, והופק על ידי בלאדפופ ובנג'מין רייס. השיר יצא לאור על ידי סרטי יוניברסל וריפבליק רקורדס ב-12 בינואר 2018, כסינגל מתוך הפסקול של הסרט חמישים גוונים של שחרור.

נכון לספטמבר 2021, הסינגל הושמע למעלה מ-379 מיליון פעמים בספוטיפיי.

## רקע
השיר נחשף לראשונה עם פרסום רשימת הרצועות של הפסקול. ב-10 בינואר 2018, סטיינפלד פרסמה טיזר לשיר באמצעות טוויטר.

## וידאו קליפ
הווידאו קליפ של הסינגל, בבימויה של האנה לוקס דייוויס, יצא לראשונה ב-31 בינואר 2018. נכון לספטמבר 2021, הווידאו קליפ נצפה למעלה מ-165 מיליון פעמים.

## ביקורת
מדליין רוט, מ-MTV News, כתבה כי השיר כולל "קצב ריקוד סינתיסי, חסר חוצפה [ש]מפצה על רגש טהור ועף גבוה". סם דמשנאס, מגיי טיימס, סבר שהשיר הוא "רומנטי מאוד", וכינה אותו כ-"בנג'ר מוחלט". מוניקה סיסאבט, מ-PopSugar, כתבה כי השיר הוא "סקסי במיוחד [ו]מעמיד אותך על הרגליים תוך שניות ספורות". שון קיצ'נר, מדיילי אקספרס, התאכזב מהשיר כי "זה לא שיר הזמרים שהופעל הרבה מהג'יימי דורנן", אך עדיין ראה בשיר "גוש פופ נהדר". מייק ווס, מ-Idolator, תיאר כי השיר הזה ו-For You הם "המנונים לחדר שינה", וראה בשיר הזה כ-"המנון מחורבן שמוכן למועדון".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי היילי סטיינפלד
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ריי
קטגוריה:שירים שהופקו על ידי בלאדפופ
קטגוריה:שירי דאנס-פופ
קטגוריה:וידאו קליפים שבוימו על ידי האנה לוקס דייוויס
מוזיקה & מדיה

**מוזיקה & מדיה** (באנגלית: ***Music & Media***) היה מגזין פאן-אירופאי לרדיו, מוזיקה ובידור. הוא פורסם לראשונה בשנת 1984 כ-*Eurotipsheet*, אך בשנת 1986 שונה שמו למוזיקה & מדיה (*Music & Media*). הוא היה מבוסס במקור באמסטרדם, אך מאוחר יותר עבר ללונדון. המגזין התמקד במיוחד ברדיו, טלוויזיה, מוזיקה, מצעדים ותחומי בילוי נלווים כגון פסטיבלי מוזיקה ואירועים. מוזיקה & מדיה נסגר באוגוסט 2003. מגזין מוזיקה & מדיה היה מגזין בת של מגזין בילבורד.

## מצעדי מוזיקה
* מצעד 100 האלבומים האירופאיים (מכירות)
* מצעד 100 הסינגלים האירופאיים החמים (מכירות)
* מצעד האיירפליי האירופאי (טופ 50; איירפליי) (נקרא בעבר אירופה היט רדיו טופ 40)
* אירופה בורדר בריקרס (נתוני איירפליי של שירים אירופאיים שזכו להצלחה במדינת המקור שלהם)

## הערות שוליים

קטגוריה:כתבי עת העוסקים בתקשורת המונים
קטגוריה:הממלכה המאוחדת: כתבי עת